# Boliviana de Aviación

Boliviana de Aviación (BoA; IATA: OB, OACI: BOV, indicatiu: BOLIVIANA) és una aerolínia propietat de l'Estat bolivià amb seu central a la ciutat de Cochabamba. Va ser fundada el 24 d'octubre del 2007, sota la presidència d'Evo Morales, i va començar a operar el 30 de març del 2009. El seu centre de connexions principal és l'Aeroport Internacional Jorge Wilstermann, ubicat al centre del país, des d'on opera la majoria de la seva xarxa de vols nacionals, i la seva base secundària és l'Aeroport Internacional Viru Viru a Santa Cruz de la Sierra, des d'on opera vols internacionals cap a països d'Amèrica del Sud, Cuba, Estats Units d'Amèrica i Espanya. BoA és l'aerolínia més gran de Bolívia i la sisena més gran de Sud-amèrica en termes de número de flota i de passatgers transportats.

## Història

Boliviana de Aviación es va fundar com a companyia successora de l'aerolínia Lloyd Aéreo Boliviano, que va fer fallida el 2010 després de 85 anys d'activitat. Al maig de 2012, després de la fallida de la segona aerolínia més gran del país, AeroSur, BoA es va convertir en l'única aerolínia de Bolívia, arribant a assolir una participació del 78% del mercat aeri nacional. Des del novembre del 2014 l'aerolínia és membre de l'Associació Internacional del Transport Aeri.
El desembre del 2012 Boliviana de Aviación va afegir Madrid a la seva xarxa de destins essent aquesta la primera destinació fora del continent americà i reemplaçant el servei que oferia anteriorment AeroSur. L'aerolínia va utilitzar inicialment un Airbus A330-200 i posteriorment un Boeing 767-200ER. El maig del 2014 l'aerolínia va inaugurar vols regulars a Miami utilitzant inicialment les aeronaus Boeing 737-300 que tenia a la seva flota. Posteriorment, la ruta a Miami va passar a ser operada pels Boeing 767-300ER que l'aerolínia va adquirir. El mateix any Boliviana de Aviación va iniciar vols a Salta com a segona destinació internacional a Argentina, però va deixar d'operar la ruta el 2019. El 8 de febrer de 2022 va inaugurar vols internacionals a la ciutat de Lima com a cinquena destinació internacional de l'aerolínia.

## Referències

* ↑ «Evo emite decreto que crea la estatal Boliviana de Aviación», 26-10-2007. Arxivat de l'original el 10 de febrero de 2009. [Consulta: 9 novembre 2007].
* ↑ «Bolivia: Decreto Supremo Nº 29318, 24 de octubre de 2007». [Consulta: 5 desembre 2022].
* ↑ «Entregan certificado de operador aéreo a Boliviana de Aviación». [Consulta: 30 enero 2016].
* ↑ «The Largest Airlines In South America». World Atlas. Reunion Technology Inc. [Consulta: 7 juny 2024].
* ↑ El-Vividor.com.com. «BOA Boliviana de aviación la nueva aerolínea de Bolivia». Arxivat de l'original el 19 de abril de 2015. [Consulta: 29 abril 2015].
* ↑ Boris Gómez Úzuqueda. «La capitalización como paradigma del nuevo estado boliviano», 20-10-2001. [Consulta: 30 enero 2016].
* ↑ «BoA y TAM tienen el control del mercado aéreo de pasajeros». la-razon.com. La Razón, 8 enero 2013. Arxivat de l'original el 16 de mayo de 2018. [Consulta: 30 enero 2016].
* ↑ Dirección General de Aeronáutica Civil de Bolivia. «Anuario Estadístico del Transporte Aéreo Comercial» (PDF) p. 10, 2021. [Consulta: 04 diciembre 2022].
* ↑ «BoA y TAM tienen el control del mercado aéreo de pasajeros». la-razon.com. Comunicaciones El País S.A., 8 enero 2013. Arxivat de l'original el 16 de mayo de 2018. [Consulta: 31 enero 2016].
* ↑ «IATA Current Airline Members». iata.org, 03-03-2015. [Consulta: 3 març 2015].
* ↑ «Boliviana de Aviación, LIAT Airlines y Aerogal reciben certificación de IATA». eju.tv, 04-11-2014. [Consulta: 3 març 2015].
* ↑ «Hoy sale a Madrid vuelo inaugural de aerolínea Boliviana de Aviación». opinion.com.bo. Opinión, 8 diciembre 2012. [Consulta: 31 enero 2016].
* ↑ «BoA inicia vuelos a Miami con tarifa promocional de $us 550». paginasiete.bo. Página Siete. Arxivat de l'original el 3 de junio de 2014. [Consulta: 31 enero 2016].
* ↑ «Boliviana de Aviación inauguró ruta a ciudad argentina de Salta» (en castellà). www.americaeconomia.com. [Consulta: 5 desembre 2022].
* ↑ «Salta se quedó sin su vuelo a Santa Cruz de la Sierra». Hosteltur, 22-08-2019. [Consulta: 4 diciembre 2022].
* ↑ Ministerio de Obras Públicas, Servicios y Vivienda. «BoA inaugurará vuelos hacia Lima – Perú este 8 de febrero», 03-02-2022. [Consulta: 4 diciembre 2022].
* ↑ «Aerolínea Boliviana de Aviación inaugura su quinto destino internacional con dirección a Lima» (en castellà). Business Empresarial. [Consulta: 5 desembre 2022].